Grønlands Lufthavne ((Grønlandsk): Mittarfeqarfiit) driver offentlige lufthavne i Grønland. Mittarfeqarfiit er en nettostyret virksomhed under Grønlands Selvstyre og har ansvaret for de to atlantlufthavne i Kangerlussuaq og Narsarsuaq, 11 regionale lufthavne, 6 heliporte samt 40 helistop. Derudover har Grønlands Lufthavne to hoteller i atlantlufthavnene – Hotel Kangerlussuaq og Hotel Narsarsuaq – som drives på kommerciel basis.  Virksomhedens drift Grønlands Lufthavne er en nettostyret virksomhed under for Departementet for Sundhed og Infrastruktur i Grønlands Selvstyre, som virksomheden har indgået en resultatkontrakt med. Kontrakten udspecificerer 19 strategiske mål for virksomheden. Driften af Grønlands Lufthavne er garanteret af Grønlands landskasse; virksomheden fik for første gang i en årrække et overskud i 2008. Overskuddet var på 10,6 millioner kroner. Grønlands Lufthavne har hovedkontor i Nuuk og pr. 1. juni 2017 ledes Grønlands Lufthavne af Marie Fleischer, der senest kommer fra stillingen som direktør for Fælles Service i Kommuneqarfik Sermersooq. Marie Fleischer har også været direktør for Sermersooq Erhvervsråd, og har været konsulent for Grønlands Turist- og Erhvervsråd samt for Destination Avannaa. Virksomheden beskæftiger i dag ca. 450 medarbejdere fordelt over hele Grønland. Grønlands Lufthavne bedriver uddannelsesvirksomhed gennem "Skolen for interne uddannelser" og uddanner selv AFIS-operatører, HIS-operatører, flyveledere og trafikassistenter. Virksomheden gennemfører desuden uddannelse indenfor brand- og redningstjeneste, security, søredning og ledelse. Udover lufthavnssdriften der inkluderer passager- og baggagehandling, security og AFIS, har Grønlands Lufthavne ansvar for en række andre funktioner omkring et udsnit af lufthavnene, herunder energiforsyning, værksteder i flere lufthavne. Grønlands Lufthavne er under bemyndigelse af Trafikstyrelsen i Danmark, som er myndighed for civil luftfart i Danmark, Grønland og Færøerne.  Grønlands Lufthavnes historie Grønlands Lufthavne blev etableret 1. januar 1988 under navnet Grønlands Lufthavnsvæsen som koordinerende og styrende organisation for Grønlands offentlige lufthavne. Tidligere havde de forskellige lufthavne i Grønland været styret af Kongelig Grønlandske Handel, KGH, (nu KNI) og Grønlands Tekniske Organisation, GTO, (nu Nukissiorfiit) Samtidig blev Grønlands Lufthavnes logo indført, og det tilskrives daværende landsstyremedlem for Handel og Trafik, Josef Tuusi Motzfeldt.  I løbet af 1980´erne blev GTO og KGH overført fra dansk myndighed til Hjemmestyret under den daværende Regeringen Poul Schlütter. Pr. 1. januar 1986 have Hjemmestyret overtaget de væsentlige sagsområder, der muliggjorde en grønlandsk drift af intern transport. Ved Hjemmestyrets etablering i 1979 var administration og tilhørsforhold for de grønlandske lufthavne og helikopterlandingspladser fordelt på en række ministerier, myndigheder og institutioner - Forsvarsministeriet, mineselskabet Greenex A/S, Grønlandsfly A/S (nu Air Greenland), GTO og KGH, US Air Force samt Statens Luftfartsvæsen. I dag er det alene Grønlands Lufthavne, der driver offentlige lufthavne i Grønland.  Grønlands Lufthavne Ved en organisationsændring i februar 2013 blev Grønlands Lufthavnes 13 lufthavne på opdelt i fem administrative enheder, hvor atlantlufhavnene udgør hver deres enhed. Dernæst er Mellemstore-, små- og grusbane-lufthavnene enheder. Helistop og heliporte ligger administrativt under de nærmeste lufthavne:  Atlantlufthavne Kangerlussuaq Narsarsuaq  Mellemstore lufthavne Sisimiut Nuuk Ilulissat  Små lufthavne Maniitsoq Paamiut Upernavik Aasiaat  Grusbane-lufthavne Qaarsut Nerlerit Inaat Qaanaaq Kulusuk  Heliporte Nanortalik Qaqortoq Narsaq Qasigiannguit Qeqertarsuaq Alluitsup Paa  Helistop Uummannaq Ittoqqortoormiit Tasiilaq Isortoq Tiniteqilaaq Kuummiut Sermiligaaq Eqalugaarsuit Qassimiut Aappilattoq Narsaq Kujalleq Tasiusaq Ammassivik Upernavik Kujalleq Kangersuatsiaq Aappilattoq Innaarsuit Tasiusaq Nuussuaq Kullorsuaq Illorsuit Nuugaatsiaq Ikerasak Saattut Ukkusissat Niaqornat Kangaatsiaq Ikerasaarsuk Attu Niaqornaarsuk Iginniarfik Kitsissuarsuit Akunnaaq Ikamiut Saqqaq Qeqertaq Ilimanaq Savissivik Moriusaq Siorapaluk